section_heading: Ponovno formiranje
paragraph_text: Nakon ulaska Rumunjske u rat, 27. kolovoza 1916. rumunjske jedinice prelaze granicu, te prodiru u Transilvaniju, te zauzimaju Brašov. Međutim, napredovanje rumunjskih jedinica je oprezno i sporo tako da 1. armija nakon dovlačenja pojačanja uspijeva zaustaviti napredovanje, te ubrzo 18. rujna zajedno s njemačkom 9. armijom prijeći u ofenzivu, te do 25. listopada potisnuti rumunjske snage na prijeratne položaje.